मुंबई. सलमान खान और आमिर खान की फिल्म 'अंदाज अपना अपना' के डायरेक्टर राजकुमार संतोषी पर पुलिस केस दर्ज होने का मामला सामने आया है। दरअसल राजकुमार संतोषी ने साढ़े 17 लाख का चेक दिया था जो कि बाउंस हो गया था। जिसके चलते उनपर सेक्शन 138 के अंतर्गत निगोशिएबल इंस्ट्रूमेंट एक्ट के तहत मामला दर्ज कर, 17 जनवरी को अरेस्ट कर लिया गया था। हाल ही में 4 मार्च राजकुमार बेल पर बाहर आए हैं। ये है पूरा मामला...
साल 2013 में प्रोड्यूसर धनराज और अनिल जेठानी ने राजकुमार संतोषी के खिलाफ कंपलेन फाइल की थी। धनराज और अनिल के मुताबिक, "हमने राजकुमार संतोषी के साथ 1.5 करोड़ बजट की फिल्म को लेकर डिस्कशन किया था। लेकिन किसी कारण प्रोजेक्ट पूरा नहीं हुआ। जिसके बाद संतोषी ने पैसे वापस करने के लिए साढ़े 17 लाख का चेक दिया, लेकिन वो बाउंस हो गया। इसके बाद हमने उन्हें लीगल नोटिस भेजे, लेकिन उनका कोई रिस्पॉन्स नहीं आया। यही नहीं उन्होंने हमारा फोन उठाना भी बंद कर दिया। जिसके बाद मुंबई के मजिस्ट्रेट कोर्ट ने साल 2015 में उनके खिलाफ वारंट इश्यू किया गया था। जिसके बाद उन्हें 17 जनवरी 2017 को उन्हें गिरफ्तार कर लिया गया।"
hin_Deva hin_Deva